«Տեսեք, Դուք ասում եք՝ անկախ հանգամանքներից, չի կարելի որևէ իրավիճակ գնահատել անկախ հանգամանքներից, որովհետև եթե գնահատում ենք անկախ հանգամանքներից, մենք կունենանք անկապ գնահատականներ, որովհետև հաշվի չենք առնի պատճառահետևանքային կապը։ Ինչ վերաբերում է իմ ծառայությանը, ես իմ ողջ քաղաքական ու լրագրողական կյանքի ընթացքում ծառայել եմ ու ծառայում եմ ՀՀ-ին, Արցախին և ինչպես ասացի, երբ անհրաժեշտություն էր առաջացել, մեր կուսակցության անդամներով կամավորական ջոկատ ենք կազմել և մարտական հերթապահություն արել Արցախի Ջանկաթաղ գուղի հատվածում։ Ես եղել եմ պատգամավոր, բայց այդ կարգավիճակը չի խանգարել ավտոմատ կրել, խրամատ փորել»,- ասաց Նիկոլ Փաշինյանը։ Վարչապետի թեկնածուն հավելեց, որ կիսում է այն տեսակետը, որ երկրի անվտանգությունը բացարձակ առաջնահերթություն է, և հենց դրա համար էլ հարկավոր է, որ այսօր վարչապետ ընտրվի։